24PES-279

EH Bildu Nafarroa talde parlamentarioko Adolfo Araiz Flamariquek honako galdera hauek aurkezten dizkio Legebiltzarreko Mahaiari, izapidetu ditzan eta Barneko,Funtzio Publikoko eta Justiziako Departamentuak idatziz erantzun diezazkion:

159E/2024 Ebazpena, apirilaren 19koa, Aurrekontuen eta Ondarearen zuzendari nagusiak emana, kreditu-gehikuntzaren bidezko aurrekontu-aldaketa baimentzen duena. Aldaketa hori Barneko, Funtzio Publikoko eta Justiziako Departamentuko Langileriaren Gastuaren Kontrolaren eta Nominen Zerbitzuak eskatu du.

Kreditu-gehikuntza horren arrazoia da ez dagoela behar besteko diru-izendapenik "Epaiak betearaztea, egonkortzeagatiko kalte-ordainak eta konpentsazioak” izeneko F30001-F3100-1820-921400 partidan.

Honako galdera hauek egiten ditugu:

1. Egonkortze-prozesu horietan parte hartu duten pertsonetatik zenbat ziren langile mugagabe ez-finkoak?

2. Langile mugagabe ez-finkoak ziren horietako zenbatek ez dute lanposturik lortu egonkortze-prozesu horietan?

3. Zenbat diru jaso dute batez beste, kalte-ordain gisa, lanposturik lortu ez eta horretarako eskubidea zuten pertsonek?

4. Zenbat iraun du, batez beste, langile mugagabe ez-finkoen administrazioarekiko lan-harremanak?

5. Metatutako C-59 /22, C-110/22 eta C-159/22 auzietan Europar Batasuneko Justizia Auzitegiak 2024ko otsailaren 22an emandako epaia foru-administrazioarekiko lan-harremana bukatu zaien pertsona horien egoerari aplikatzekoa al da? Zenbateraino?

Iruñean, 2024ko maiatzaren 27an

Foru parlamentaria: Adolfo Araiz Flamarique